En 46-årig mand blev her til aften anholdt efter at have indgivet en bombetrussel mod Sygehus Nord. Klokken 19:32 modtog en taxachauffør en seddel med en række truende ord ved udgangen til Sygehus Nord. Politiet tolkede ordene som en bombetrussel. Lidt senere ringede den 46-årige selv til politiet fra en telefonboks. Her blev politiet klar over, at der var tale om falsk alarm. Vagtchef Åge Pedersen hos Nordjyllands politi fortæller, at manden er kendt for lignende anmeldelser, som ikke har hold i virkeligheden. Manden er nu anholdt - og det vil blive vurderet om han skal sigtes for hændelsen.
Aalborg Sygehus Nord var onsdag aften udsat for en bombetrussel. Manden er anholdt.